Uznesenie Krajského súdu Bratislava sp. zn. 1S/205/2012 z 7. 7. 2015
Uznesenie Krajského súdu Bratislava z 7. júla 2015, sp. zn. 1S/205/2012, ECLI:SK:KSBA:2015:1012201605.2
Súd: Krajský súd Bratislava
Spisová značka: 1S/205/2012
ECLI: ECLI:SK:KSBA:2015:1012201605.2
Dátum vydania: 7. 7. 2015
Forma: Uznesenie
Text rozhodnutia
Súd: Krajský súd Bratislava Spisová značka: 1S/205/2012 Identifikačné číslo súdneho spisu: 1012201605 Dátum vydania rozhodnutia: 08. 07. 2015 Meno a priezvisko sudcu, VSÚ: JUDr. Monika Valašíková PhD. ECLI: ECLI:SK:KSBA:2015:1012201605.2
Uznesenie Krajský súd v Bratislave v právnej veci žalobcu: Západoslovenská distribučná, a.s. Čulenova 6, 816 47 Bratislava, IČO: 36 361 518, zastúpený: ius aegis s.r.o., advokátska kancelária, Ferienčíkova 7, 811 08 Bratislava, proti žalovanému: Rada Protimonopolného úradu Slovenskej republiky, Protimonopolný úrad Slovenskej republiky, Drieňová 24, 826 03 Bratislava, o preskúmanie zákonnosti rozhodnutia žalovaného č. 2012/DZ/R/2/030 zo dňa 29.06.2012, takto
r o z h o d o l :
Záhlavie rozsudku Krajského súdu v Bratislave č.k. 1S 205/2012-181 zo dňa 24.04.2014 sa o p r a v u j e v časti označenia obchodného mena žalobcu tak, že správne má byť uvedené ,,Západoslovenská distribučná, a.s. Čulenova 6, 816 47 Bratislava, IČO: 36 361 518“.
o d ô v o d n e n i e :
Krajský súd v Bratislave vydal dňa 24.04.2014 rozsudok č.k. 1S 205/2012-181, v ktorého záhlaví bolo omylom uvedené nesprávne označenie obchodného mena žalobcu, pričom v čase vydania rozsudku bolo obchodné meno žalobcu Západoslovenská distribučná, a.s., so sídlom Čulenova 6, 816 47 Bratislava.
Podľa ust. § 164 zák. č. 99/1963 Zb. Občiansky súdny poriadok v platnom znení (ďalej len O.s.p.) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť.
Vychádzajúc z pokynov uvedených v liste Najvyššieho súdu Slovenskej republiky sp. zn. 4Sžhpu/1/2014 zo dňa 01.07.2015, ktorý bol tunajšiemu súdu doručený dňa 06.07.2015, súd predmetné chyby v písaní v súlade s cit. ustanovením zákona opravil.
Poučenie:
Proti tomuto uzneseniu možno podať odvolanie do 15 dní odo dňa jeho písomného doručenia na Najvyšší súd Slovenskej republiky, prostredníctvom Krajského súdu v Bratislave.
V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2015:1012201605.2 (dáta aktuálne k 1. 11. 2026). Záväzné je znenie zverejnené súdom.




